पढ़िए: 'मदर इंडिया' पर विद्या बालनइससे पहले शाहरुख खान ने अमिताभ की 'डॉन' और ऋतिक रोशन ने 'अग्निपथ' के रीमेक में काम किया था. 'ज़ंजीर' के रीमेक की शूटिंग चल रही है. 'दो और दो पांच', 'सत्ते पे सत्ता' और 'दीवार' के रीमेक खरीदे जाने की बात चल रही है.हाल के सालों में बॉलीवुड में कई पुरानी फ़िल्मों के रीमेक बने हैं, लेकिन रीमेक के इस बाज़ार में सबसे ज़्यादा मांग अमिताभ बच्चन की फ़िल्में की है. भला ऐसा क्यों ?'अग्निपथ' का रीमेक बनाने वाले निर्देशक करण मल्होत्रा कहते हैं, "अमिताभ बच्चन भारत के सबसे बड़े सितारे हैं. हम सभी लोग उन्हें देखकर बड़े हुए हैं. हर कोई ख़ुद को उनसे जोड़ सकता है. इस वजह से उनकी फ़िल्मों के रीमेक की सबसे ज़्यादा मांग होती है."पढ़िए: क्या 'हिम्मतवाला' से बनीं श्रीदेवी स्टारअमिताभ के क़रीबी दोस्त और 1978 की उनकी सुपरहिट फ़िल्म 'डॉन' के निर्देशक चंद्रा बारोट कहते हैं, "अमिताभ पिछले 40 साल से लोगों से जुड़े हुए हैं. उन्होंने हर दौर में अपने आपको ढाला हुआ है. हर पीढ़ी का दर्शक उनसे जुड़ा हुआ है. बाकी सितारों के साथ ये बात नहीं है. इसलिए अमित की फ़िल्मों के रीमेक में हर किसी की दिलचस्पी होती है."पढ़िए: आवारा की 'रीमेक''आखिरी रास्ता' और 'अंधा कानून' के रीमेक अधिकार ख़रीदने वाली पैन इंडिया कंपनी के पास अमिताभ बच्चन की कई फ़िल्मों के वीडियो अधिकार हैं जिन्हें वो कई सैटेलाइट चैनलों को बेचती है.पैन इंडिया के सीएमडी जयंतीलाल गाढा कहते हैं, "अमित जी की फ़िल्में जितनी बार भी टीवी पर दिखाई जाती हैं उन्हें ज़बरदस्त प्रतिक्रिया मिलती है. टीवी चैनलों के लिए वो हमेशा फ़ायदे का सौदा साबित होती हैं. अमिताभ बच्चन नाम, इतना बड़ा ब्रांड है कि हर कोई इससे जुड़ना चाहता है. इसलिए वो रीमेक के बाज़ार के भी शहंशाह हैं."करण मल्होत्रा भी इस बात से इत्तेफ़ाक़ रखते हैं. 



पढ़िए: 'अग्निपथ' के रीमेक पर करण जौहर)वो कहते हैं, "टीवी पर हम उनकी वो फ़िल्में देखकर भी भरपूर लुत्फ़ उठाते हैं जो उस दौर में सफल नहीं रहीं. 'तूफ़ान' और 'जादूगर' जैसी फिल्मों को देखते हैं और फिर उनकी कॉपी करते हैं. किसी भी प्रोड्यूसर से आप रीमेक की बात करो और सिर्फ अमिताभ की फ़िल्म का नाम बस ले लो. वो फ़ौरन तैयार हो जाता है."हालांकि फ़िल्मकार मानते हैं कि अमिताभ की फ़िल्मों के 



रीमेक बनाते वक़्त इस बात का ख़्याल रखना ज़रूरी है कि नई फ़िल्म में हीरो के किरदार को थोड़ा बदल दिया जाए. वरना लोग उसे अमिताभ के किरदार से तुलना के तौर पर देखेंगे और ये बात नई फ़िल्म के लिए हानिकारक साबित होगी.करण मल्होत्रा कहते हैं, "मेरे लिए पुरानी 'अग्निपथ' के अमिताभ भगवान की तरह थे. वो 'लार्जर दैन लाइफ' किरदार थे. वहीं मैंने अपनी 'अग्निपथ' में उस किरदार को थोड़ा अंडरडॉग बनाया, जिसे ऋतिक ने निभाया. मेरी 'अग्निपथ' का विजय दीनानाथ चौहान मेरा दोस्त था."हालांकि अमिताभ की हर फ़िल्म का रीमेक कामयाब हो, ऐसा भी नहीं है. 



पढ़िए: दूसरी पारी में ऋषि कपूरख़ुद अमिताभ बच्चन ने अपनी ही सुपरहिट फिल्म 'शोले' के रीमेक में काम किया था, जिसका निर्देशन रामगोपाल वर्मा ने किया था. फ़िल्म का नाम था 'रामगोपाल वर्मा की आग' और ये बॉक्स ऑफिस पर बुरी तरह नाकाम रही.चंद्रा बारोट मानते हैं कि फ़िल्म चाहे किसी की भी हो, रीमेक उन्हीं फ़िल्मों का बनना चाहिए जो लोगों के दिमाग़ में बसी हों.लेकिन कई फ़िल्मकारों और विशेषज्ञों का मानना है कि भले ही रीमेक ज़्यादा अच्छा व्यवसाय करें लेकिन लोग कुछ समय बाद पुरानी फ़िल्मों को ही याद रखते हैं.(बीबीसी हिंदी के 



एंड्रॉएड ऐप के लिए आप 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)